شه‌فه‌ق نيوز/ بانك رافده‌ين ئاشكراى ئه‌وه‌ كرد سلفه‌ى ته‌واوكه‌ر زيايه‌ دابه‌ش ئه‌كا له‌بان كارمه‌نده‌يل ده‌وڵه‌ت له‌ناونى( 5 ، 10 ، 15، 20، 25 )مليۆن دينار و وه‌گووره‌ى مه‌زه‌نه‌ى مووچه‌ى كارمه‌نده‌گه‌ له‌ڕێ ماسته‌ر كارد ناوده‌وڵه‌تى و جيگيركرياێ له‌لاى بانكه‌گه‌.
له‌ى باوه‌ته‌و، نويسينگه‌ى ره‌سانن بانكه‌گه‌ له‌ به‌ياننامه‌يگ وت: سلفه‌ى زوعف و دو ئه‌وه‌نه‌ درياسه‌ كارمه‌نده‌يل ده‌زگاى ده‌وڵه‌ت ئه‌را زياتر له‌ دو هه‌زار كارمه‌ند له‌وانه‌گ سلفه‌ى شه‌خسى وه‌رگرتنه‌و پيشكه‌ش ئه‌را سلفه‌ى دويه‌م زيايه‌ كردنه‌و له‌ڕێ ماسته‌ر كارده‌و وه‌پيان درياگه‌.
به‌ياننامه‌گه‌ هه‌ميش وت: دابه‌شكردن ئه‌و سلفه‌ له‌رێ په‌نجه‌موور كارمه‌نده‌گه‌و ئاگاداركردنى بويه‌ له‌ڕێ نامه‌يگ ئه‌را وه‌رگرتن دوياى ته‌واوكردن گشت رێ وشوونه‌يليگ ياسايى ئه‌را وه‌رگرتنى له‌ڕێ هووكاره‌يل ئه‌لكترۆنى.
